CELEX: 32010D0165
Language: sl
Date: 2010-03-18 00:00:00
Title: 2010/165/: Sklep Komisije z dne 18. marca 2010 o umaknitvi sklica na standard EN ISO 4869-4: 2000 Akustika – Oprema za varovanje sluha – 4. del: Merjenje efektivnih ravni zvočnega tlaka za varovalne naušnike glede na razred zaščite (ISO/TR 4869-4:1998) v skladu z Direktivo Sveta 89/686/EGS (notificirano pod dokumentarno številko C(2010) 1599) Besedilo velja za EGP

19.3.2010   
            
            
               SL
            
            
               Uradni list Evropske unije
            
            
               L 69/20
            
         SKLEP KOMISIJE
   z dne 18. marca 2010
   o umaknitvi sklica na standard EN ISO 4869-4: 2000 „Akustika – Oprema za varovanje sluha – 4. del: Merjenje efektivnih ravni zvočnega tlaka za varovalne naušnike glede na razred zaščite (ISO/TR 4869-4:1998)“ v skladu z Direktivo Sveta 89/686/EGS
   (notificirano pod dokumentarno številko C(2010) 1599)
   (Besedilo velja za EGP)
   (2010/165/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/686/EGS z dne 21. decembra 1989 o približevanju zakonodaje držav članic v zvezi z osebno zaščitno opremo (1) in zlasti člena 6(1) Direktive,
   ob upoštevanju mnenja stalnega odbora, ustanovljenega s členom 5 Direktive 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov o storitvah informacijske družbe (2),
   ob upoštevanju naslednjega:
   
               (1)
            
            
               Evropski odbor za standardizacijo (CEN) je aprila 2000 sprejel evropski standard EN ISO 4869-4: 2000 „Akustika – Oprema za varovanje sluha – 4. del: Merjenje efektivnih ravni zvočnega tlaka za varovalne naušnike glede na razred zaščite (ISO/TR 4869-4:1998)“. Sklic na standard je bil prvič objavljen v Uradnem listu Evropske unije6. oktobra 2005 (3).
            
         
               (2)
            
            
               Nemčija je vložila uradni ugovor v zvezi s standardom EN ISO 4869-4: 2000.
            
         
               (3)
            
            
               Nemčija je uradni ugovor vložila z utemeljitvijo, da standard EN ISO 4869-4: 2000 ne izpolnjuje zahtev iz Priloge II k Direktivi 89/686/EGS, ker preskusna metoda za naušnike, prilagodljive ravni hrupa, določena z navedenim standardom, običajno preceni učinkovitost preskušanega varovala sluha, rezultati pa niso niti značilni za izpostavljenost uporabnikov niti se jih ne da ponoviti.
            
         
               (4)
            
            
               Po pregledu standarda EN ISO 4869-4: 2000 je Komisija ugotovila, da standard ne izpolnjuje v celoti bistvenih zdravstvenih in varnostnih zahtev iz oddelkov 1.1.2.1 in 3.5 Priloge II k Direktivi 89/686/EGS.
            
         
               (5)
            
            
               Sklic na standard EN ISO 4869-4: 2000 je zato treba umakniti s seznama usklajenih standardov iz Uradnega lista Evropske unije, kar posledično pomeni, da usklajenost z ustreznimi nacionalnimi standardi, ki prenašajo usklajeni standard EN ISO 4869-4: 2000, več ne predpostavlja usklajenosti z bistvenimi zdravstvenimi in varnostnimi zahtevami iz Direktive 89/686/EGS –
            
         SPREJELA NASLEDNJI SKLEP:
   Člen 1
   Sklic na standard EN ISO 4869-4: 2000 „Akustika – Oprema za varovanje sluha – 4. del: Merjenje efektivnih ravni zvočnega tlaka za varovalne naušnike glede na razred zaščite (ISO/TR 4869-4:1998)“ se umakne s seznama usklajenih standardov, objavljenega v Uradnem listu Evropske unije.
   Člen 2
   Ta sklep je naslovljen na države članice.
   
      V Bruslju, 18. marca 2010
      
         
            Za Komisijo
         
         Antonio TAJANI
         
            Podpredsednik
         
      
   
   
      (1)  UL L 399, 30.12.1989, str. 18.
   
      (2)  UL L 204, 21.7.1998, str. 37.
   
      (3)  UL C 247, 6.10.2005, str. 2.